*Erre ezt mondták a zsidók: „Talán megöli magát, hogy azt mondja: Ahova én megyek, oda ti nem jöhettek?”* (Jn 8,22)

Találgatás: vajon hová megy? Csak nem az élők közül akar távozni? A válasz lehet meglepő, de: igen, a földi testet akarja levetni. Igaz, még gondolatfoszlánya sincs az önkezével való befejezésnek.

Jézus élete nagyon tervszerű, céltudatos élet volt. Az élete célja a világ megváltása. Ő az egyetlen, aki ezt valóban komolyan véghez is viszi. Ennek módja és eszköze a kereszthalál volt. A kereszt hatókörébe mindenki, az egész föld beletartozik, hatása időben pedig végtelen. Csak hittel el kell fogadni a magam számára. Életed a kereszt hatásáról tanúskodik? *Vadon Gyula*